**25. számú határozat előterjesztése**

Jelen előterjesztés tárgya a Hévíz-Balaton Airport Kft. 2022. évi Üzleti Tervének elfogadása.

**Előzmények**

A Kormány a Hévíz Város Önkormányzatának a HÉVÍZ-BALATON AIRPORT Korlátolt Felelősségű Társaságban (a továbbiakban: HBA) fennálló 90%-os részesedésének megvásárlásáról és a szükséges források biztosításáról szóló 1511/2020. (VIII. 12.) Korm. határozattal döntött arról, hogy a HBA-ban Hévíz Város Önkormányzatának 90 %-os társasági részesedése a magyar állam által megvásárlásra kerüljön és a részesedés felett a Magyar Turisztikai Ügynökség Zártkörűen Működő Részvénytársaság kerüljön tulajdonosi jogkör gyakorlóként kijelölésre**.** [Hévíz Város Önkormányzata, valamint a Magyar Turisztikai Ügynökség Zártkörűen Működő Részvénytársaság a továbbiakban együttesen: Tulajdonosok].

2020. november 12-től az egyes állami tulajdonban álló gazdasági társaságok felett az államot megillető tulajdonosi jogok és kötelezettségek összességét gyakorló személyek kijelöléséről szóló 1/2018. (VI. 25.) NVTNM rendelet 3. melléklet 5. pontja alapján a HBA-t, mint gazdasági társaság magyar államot megillető tulajdonosi jogok és kötelezettségek összességét a Magyar Turisztikai Ügynökség Zártkörűen működő Részvénytársaság gyakorolja.

2021. április 1-jén a HBA, az SGH Aviation Hungary Kft., Zalavár Község Önkormányzata, valamint Sármellék Község Önkormányzata szerződésátruházási megállapodást írtak alá, melynek következtében a jogelőd SGH Aviation Hungary Kft.-t megillető jogok és kötelezettségek a HBA-ra szálltak át, ennek keretében különösen ingóságok, ingatlanok adásvételére, az SGH Aviation Hungary Kft. által kötött bérleti szerződés, valamint a FLY BALATON ábrás logó szellemi alkotáshoz fűződő jog átruházására került sor.

2021. június 14-én a szerződésátruházási megállapodásban a „Külső Területek Albérleti Szerződései” ellenértékeként HBA 173.000.000,- Ft, azaz egyszázhetvenhárommillió forint + áfa, összesen 219.710.000,-Ft, azaz kettőszáztizenkilencmillió-hétszáztízezer forint összeget fizetett meg az SGH Aviation Hungary Kft. részére, amely következtében a HBA javára a szerződésátruházási megállapodásban rögzített 16 db ingatlan vonatkozásában jelzálogjog került bejegyzésre.

A fenti megállapodással összefüggésben, - szintén 2021. április 1-jén kelt - a HBA és az SGH Aviation Hungary Kft. által megkötött adásvételi szerződések értelmében mintegy 64.130.000 Ft+ÁFA összegű ingó, és mintegy nettó 662.800.000 Ft összegű ingatlanvagyon vásárlására került sor. Az ingóságok és ingatlanok vételára 2021. április 30-ig megfizetésre került.

A HBA tulajdonosi szerkezetében bekövetkezett változásra, továbbá a HBA alapvető kontraktuális viszonyainak 2021. júniusi rendezésére tekintettel soron kívül szükségessé vált a HBA 2021. évi Üzleti Tervének (a továbbiakban: Üzleti Terv) elfogadása annak érdekében, hogy Tulajdonosok átfogó képet kapjanak a HBA aktuális pénzügyi helyzetéről.

Jelen előterjesztésről a Taggyűlés az „a veszélyhelyzet során a személy- és vagyonegyesítő szervezetek működésére vonatkozó eltérő rendelkezések újbóli bevezetéséről” szóló 502/2020. (XI. 16.) Korm. rendelet 3. § (2) és (3) bekezdése, valamint a HBA Társasági Szerződésének 11.17. pontja értelmében, ülés tartása nélkül, írásbeli szavazás keretében dönt.

**Vezetői Összefoglaló**

A Hévíz-Balaton Airport Kft 2021. évi működésére a világjárvány erőteljesen rányomta bélyegét, így nem ismert, hogy a repülőtér mikortól tud rendszeres járatokat fogadni. Ezért a 2022. évi Üzleti Terv elkészítésénél elsősorban a működés biztonságos fenntartása a cél.

A 2022. évi eredményterv kissé a 2021. évi várható alatt marad.

Az értékesítés nettó árbevétele 2022-ben tervezetten 185.045 eFt, mely 72.400 eFt-tal, azaz 64,27

%-kal magasabb a 2021. évi várható értéknél.

A 2022. évi kiadások az elmúlt évek költségelemei alapján kerültek tervezésre, ugyanakkor az Uniós előírások miatt jelentős karbantartási és beruházási, valamint létszámfejlesztési feladatok hárulnak a repülőtérre. A költségeket a társaság működési támogatásból kívánja fedezni. Az anyagjellegű, személyi jellegű, egyéb, valamint a pénzügyi műveletek ráfordításainak tervezett nettó értéke 746.660 eFt.

Ülés tartása nélküli döntéshozatal

2021.

25.  számú határozattervezet:

Taggyűlés a Társaság 2022. évi üzleti tervét 1.492.874.011,- Ft azaz Egymilliárd-négyszázkilencvenkettő-nyolcszázhetvennégyezer-tizenegy forint mérlegfőösszeggel, és 520.762,- Ft azaz ötszázhúszezer-hétszázhatvankettő forint adózott eredménnyel elfogadja.