cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/489-63/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2021. december 15-i nyilvános ülésére**

**Tárgy:** A hétvégi étkeztetés biztosítása 2022.január 1-től a Teréz Anya Szociális Integrált Intézményben

**Az előterjesztő:** Papp Gábor polgármester

**Készítette:** Varga András intézményvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Kepli József János

alpolgármester

(Papp Gábor polgármester

helyettesítési jogkörében eljárva

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Teréz Anya Szociális Integrált Intézmény (TASZII) a fenntartó Hévíz Város Önkormányzata Képviselő-testületének 164/2020 (VIII. 27.), valamint a 175/2020. (IX.14.) számú határozataiban foglaltaknak megfelelően az intézményi gazdálkodás és működés racionalizálását megkezdte az üzemeltetési feladatok felülvizsgálatával.

A hétvégi idősek otthona étkezésének ellátását évek óta külső szolgáltató végezte, a Prizma-Junior Közétkeztetési Zrt., míg hétköznapokon a Hévíz GAMESZ biztosította.

A szociális étkeztetés tekintetében a hétvégi (nem kötelező) szolgáltatást a fenntartó hozzájárulásával 2020. október 1-től a TASZII megszüntette, 2021.01.01-től pedig az idősek otthona tekintetében Hévíz Város Önkormányzata Képviselő-testületének 197/2020. (XI.03.) számú határozataiban foglaltaknak megfelelően a GAMESZ végezte.

Az fenntartó kérésére a TASZII és a GAMESZ vezetője folyamatosan monitorozta és felülvizsgálta a kialakult gyakorlatot, és az alábbi megállapításokra jutottak:

A hétvégi főzés a GAMESZ számára jelentős többletkiadásokat eredményezett, a dologi kiadások 1.500.000 Ft, a személyi kiadások 1.000.000 Ft többletkiadást mutatnak 2021. évben. A GAMESZ számára a humán erőforrás biztosítása nehézségekbe ütközött mivel a hétvégi főzés miatt hétköznap kevesebb emberrel kellett ellátni a feladatokat, további 1 fő szakács alkalmazása pedig legalább évi 4-5 millió Ft többletköltséget jelentene. A korábbi vonzó, kizárólag hétköznapi munkát jelentő közalkalmazotti státusz kedvezőtlenné is vált a hétvégi munkavégzés miatt így pótlása bizonytalan lenne jelentkező hiányában.

A TASZII intézményvezetője ezért 2021. novemberében tárgyalásokat folytatott a korábbi hétvégi szolgáltatóval, a Prizma Food Kft.-vel (Prizma Csoport) az esetleges újbóli együttműködésről.

A tárgyalások során a Prizma Csoport az alábbi árakat ajánlotta 2022. január 1-től:

- dolgozói étkezés, bruttó: 683,26 Ft/fő

- idősek otthona napi ötszöri étkezés, bruttó: 1.841,5 Ft/fő

A GAMESZ és a TASZII közötti együttműködési megállapodás szerint az árak eddig csak a nyersanyagköltséget tartalmazták azonban 2022. január 1-től új megállapodás lesz érvényben, amely szerint az ár rezsiköltséget (személyi és dologi kiadásokat) is fog tartalmazni. Ez jelentősen növeli a TASZII kiadásait, egyúttal növeli a GAMESZ bevételeit, melyet a 2022. évi költségvetés megalkotásakor szükséges figyelembe venni.

A bentlakókra jutó 2021-es költségek alapján számolva várhatóan az alábbi árak lesznek érvényben 2022. január 1-től:

- dolgozói étkezés, bruttó: 715 Ft/fő

- idősek otthona napi ötszöri étkezés, bruttó:

normál: 2140 Ft/fő

diétás: 2215 Ft/fő

A fenti árak alapján megállapítható, hogy nagyságrendileg évi 2 millió Ft-tal kevesebbe kerülne a TASZII-nak ha a Prizma Food Kft. látná el az idősek otthona hétvégi étkeztetését, így a GAMESZ konyhája is zavartalanul tudna működni a jelenlegi csökkent létszámmal és nem járna további 4-5 millió Ft bérköltséggel az Önkormányzat részéről plusz 1 fő alkalmazása.

Így a GAMESZ ebbéli hétvégi étkeztetési feladata is megszűnik 2022. január 1-től.

Kérem a Tisztelt Képviselő-testületet a határozati javaslat elfogadására.

A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzatának Képviselő-testülete jóváhagyja, hogy a Teréz Anya Szociális Integrált Intézményidősek otthonában élelmezés hétvégi biztosítása a vásárlással kerüljön biztosításra 2022. január 1-től.
2. A Képviselő-testület felkéri az intézményvezetőjét a szükséges intézkedések megtételére.

Felelős: Varga András intézményvezető

Határidő: 2022. január 1.

1. A Képviselő-testület a 197/2020. (XI. 3.) határozatát hatályon kívül helyezi, így a Képviselő-testület felkéri a Hévíz Város Önkormányzat Gazdasági és Műszaki Ellátó Szerveztének igazgatója az ebből következő intézkedések megtételére.

Felelős: Gönye József mb igazgató

Határidő: 2022. január 1.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | jegyző/törvényességi vizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Varga András | intézményvezető TASZII |  |  |
|  |  |  |  |