**24. számú határozat előterjesztése**

Jelen előterjesztés tárgya a Hévíz-Balaton Airport Kft. Közbeszerzési és Beszerzési Szabályzatának elfogadása.

**Előzmények**

2021 tavaszán a Hévíz-Balaton Airport Kft. - a Perneki Ügyvédi Iroda által lefolytatott - jogi átvilágításra került sor, melynek során többek között a Társaság Közbeszerzési Szabályzatával kapcsolatos javaslatok is megfogalmazásra kerültek.

Az Ügyvédi Iroda által tett megállapítások, valamint a Társaság által kialakított jó gyakorlat alapján került sor jelen Közbeszerzési Szabályzat felülvizsgálatára.

Jelen előterjesztésről a Taggyűlés az „a veszélyhelyzet során a személy- és vagyonegyesítő szervezetek működésére vonatkozó eltérő rendelkezések újbóli bevezetéséről” szóló 502/2020. (XI. 16.) Korm. rendelet 3. § (2) és (3) bekezdése, valamint a HBA Társasági Szerződésének 11.17. pontja értelmében, ülés tartása nélkül, írásbeli szavazás keretében dönt.

**Vezetői összefoglaló**

A felülvizsgálat során a Közbeszerzési Szabályzat kiegészült a központosított közbeszerzésekre vonatkozó szabályokkal (KEF, NKOH, DKÜ), valamint a mindenkori közbeszerzési értékhatárt el nem érő beszerzési eljárások lefolytatására vonatkozó szabályokkal.

A beszerzési eljárások kialakítására a következő értékhatárok mentén került sor:

* 500.000 Ft becsült értékét el nem érő eljárások;
* 500.000-5.000.000 Ft-ig terjedő becsült értékű eljárások;
* 5.000.000 Ft becsült értéket elérő, de a mindenkori közbeszerzési értékhatárt el nem érő eljárások.

A Szabályzatban az EKR használatára jogosultak köre kibővítésre került, továbbá mellékletként csatolásra került többek között a fedezet rendelkezésre állásáról, valamint a becsült érték meghatározásáról szóló nyilatkozat.

Ülés tartása nélküli döntéshozatal

2021.

24.  számú határozattervezet:

Taggyűlés az Ügyvezető által írásban előterjesztett, a Hévíz-Balaton Airport Kft. Közbeszerzési és Beszerzési Szabályzatának módosítását elfogadja.