**26. számú határozat előterjesztése**

Jelen előterjesztés tárgya felhatalmazás kérése a Hévíz-Balaton Airport Kft. és a Budapest Bank Zrt. közötti garanciaszerződés Benkő Attila ügyvezető úr általi aláírásához, valamint a garanciaszerződéshez kapcsolódó további dokumentumok elfogadásához

**Előzmények**

A Hévíz-Balaton Airport Kft. (a továbbiakban: Társaság) jövedéki raktárként működik a Nemzeti Adó-és Vámhivatal 2015. 05.11-én kelt határozata alapján (iktatószám: 3259774177), azaz a Társaság az üzemanyagot jövedéki adó és ÁFA felfüggesztéssel tárol az adóraktárában és csak az üzemanyag kiraktározásával válik a Társaság jövedéki adó és ÁFA megfizetésére kötelezetté.

A kiraktározással a Társaságnak az általános forgalmi adó mértékéig adóbiztosítékot kell nyújtania a Nemzeti Adó-és Vámhivatal részére. Az adóbiztosíték alapját a terméknek a kiraktározás időpontjában fennálló, szokásos piaci árát kell figyelembe venni. Az adóbiztosíték összegét az adóbiztosíték alapjának és az ÁFA tv.-ben meghatározott általános adómérték szorzatával kell meghatározni. Az adóbiztosíték a közösségi vámjog végrehajtásáról szóló 2003. évi CXXVI. törvény alapján lehet:

1. készpénz
2. kezességvállalás
3. bankgarancia
4. banki fedezetigazolás
5. biztosítási szerződés alapján kiállított kötelezvény.

**Vezetői összefoglaló**

Jelen előterjesztés célja, hogy a Társaság ügyvezetője felhatalmazást kapjon a Budapest Bank Zrt. (a továbbiakban: Bank) által előkészített bankgarancia szerződés, - melyben a Bank **14.500.000 Ft összeghatárig** nyújt biztosítékot arra az estre, ha a Társaság a jövedéki adóról és a jövedéki termékek forgalmazásának különös szabályairól szóló 2016. évi LXVIII. törvény szerinti fizetési kötelezettségének nem tesz eleget - aláírásához.

Jelen előterjesztés további célja jóváhagyás kérése a Bank által előkészített garancia nyilatkozat elfogadásához. A garanciavállaló nyilatkozat határozott időre készült, 2023. június 1-jéig van hatályban. Ha a Bank a garanciavállaló nyilatkozat alapján fizetést teljesít, úgy a Társaság köteles a Bank által kifizetett összeget a Bank részére haladéktalanul megfizetni.

A bankgarancia szerződés Társaság általi elfogadásával a Magyar Turisztikai Ügynökség komfort levelet állít ki a Bank részére arról, hogy megismerte a bankgarancia szerződés tartalmát és biztosítja a Bankot arról, hogy a Társaság tulajdonosi szerkezetében a szerződés időtartama alatt változtatást nem engedélyez, kijelenti, hogy a Társaság pénzügyi helyzete stabil, és megerősíti azon kötelezettségét, hogy amennyiben a fentiekben változás történne, arról haladéktalanul értesíti a Bankot.

Ülés tartása nélküli döntéshozatal

2021.

26.  számú határozattervezet:

Taggyűlés az Ügyvezető által írásban előterjesztett felhatalmazást a Hévíz-Balaton Airport Kft. és a Budapest Bank Zrt. közötti garanciaszerződés Benkő Attila ügyvezető úr általi aláírásához jóváhagyja, valamint a garanciaszerződéshez kapcsolódó további dokumentumok elfogadását támogatja