**23. számú határozat előterjesztése**

Jelen előterjesztés tárgya a Hévíz-Balaton Airport Kft. Felügyelőbizottsági Ügyrend- módosításának elfogadása.

**Előzmények**

A Kormány a Hévíz Város Önkormányzatának a HÉVÍZ-BALATON AIRPORT Korlátolt Felelősségű Társaságban fennálló 90%-os részesedésének megvásárlásáról és a szükséges források biztosításáról szóló 1511/2020. (VIII. 12.) Korm. határozattal (a továbbiakban: „1511/2020. Korm. határozat”) döntött arról, hogy a Társaságban Hévíz Város Önkormányzatának 90 %-os társasági részesedése a magyar állam által megvásárlásra kerüljön és a részesedés felett az MTÜ kerüljön tulajdonosi jogkör gyakorlóként kijelölésre. 2020. november 11-től a Társaság, mint gazdasági társaság magyar államot megillető tulajdonosi jogok és kötelezettségek összességét az MTÜ gyakorolja. A Társaság többszemélyessé válása során az alapító okirat helyett társasági szerződés került a tagok által elfogadásra.

Előbbiekre, valamint a Perneki Ügyvédi Iroda által lefolytatott jogi átvilágítás során tett megállapításokra tekintettel szükségessé vált a Társaság Felügyelőbizottsági Ügyrendjének (a továbbiakban: Ügyrend) felülvizsgálata.

Jelen előterjesztésről a Taggyűlés az „a veszélyhelyzet során a személy- és vagyonegyesítő szervezetek működésére vonatkozó eltérő rendelkezések újbóli bevezetéséről” szóló 502/2020. (XI. 16.) Korm. rendelet 3. § (2) és (3) bekezdése, valamint a HBA Társasági Szerződésének 11.17. pontja értelmében, ülés tartása nélkül, írásbeli szavazás keretében dönt.

**Vezetői összefoglaló**

Az Ügyrenden elsősorban a tulajdonosváltozásból eredő módosítások kerültek átvezetésre, így különösen rögzítésre került, hogy a Felügyelőbizottság Hévíz Város Önkormányzata mellett már a Magyar Állam (képviseli: a Magyar Turisztikai Ügynökség) részére is ellenőrzi a Társaság ügyvezetését. A Felügyelőbizottság a tevékenységéről már nem Hévíz Város képviselőtestületének, hanem a Taggyűlésnek számol be.

A Felügyelőbizottság határozatképességére vonatkozó szabályok módosításra kerültek, - a Ptk. 3:122. § (2) bekezdésével összhangban kerültek megállapításra - azaz a határozatképességhez mindhárom tag jelenléte szükséges.

Az Ügyrend kiegészítésre került az ülés tartása nélküli határozathozatalra vonatkozó rendelkezésekkel.

Ülés tartása nélküli döntéshozatal

2021.

23.  számú határozattervezet:

Taggyűlés az Ügyvezető által írásban előterjesztett, a Hévíz-Balaton Airport Kft. Felügyelőbizottságának Ügyrend- módosítását elfogadja.